CELEX: 32020D0513
Language: fi
Date: 2020-04-07 00:00:00
Title: Neuvoston päätös (YUTP) 2020/513, annettu 7 päivänä huhtikuuta 2020, turvallisuusalan uudistusta tukevasta Euroopan unionin neuvontaoperaatiosta Irakissa (EUAM Irak) annetun päätöksen (YUTP) 2017/1869 muuttamisesta

8.4.2020   
               
               
                  FI
               
               
                  Euroopan unionin virallinen lehti
               
               
                  L 113/38
               
            
         NEUVOSTON PÄÄTÖS (YUTP) 2020/513,
         annettu 7 päivänä huhtikuuta 2020,
         turvallisuusalan uudistusta tukevasta Euroopan unionin neuvontaoperaatiosta Irakissa (EUAM Irak) annetun päätöksen (YUTP) 2017/1869 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 16 päivänä lokakuuta 2017 päätöksen (YUTP) 2017/1869 (1), jolla perustettiin turvallisuusalan uudistusta tukeva Euroopan unionin neuvontaoperaatio Irakissa (EUAM Irak).
                  
               
                     (2)
                  
                  
                     Neuvosto hyväksyi 15 päivänä lokakuuta 2018 päätöksen (YUTP) 2018/1545 (2) EUAM Irakin toimeksiannon muuttamisesta ja sen jatkamisesta 17 päivään huhtikuuta 2020.
                  
               
                     (3)
                  
                  
                     EUAM Irakin strategisen tarkastelun jälkeen poliittisten ja turvallisuusasioiden komitea (PTK) suositti, että EUAM Irakin toimeksiantoa muutetaan ja jatketaan 30 päivään huhtikuuta 2022.
                  
               
                     (4)
                  
                  
                     Päätös (YUTP) 2017/1869 olisi näin olen muutettava vastaavasti.
                  
               
                     (5)
                  
                  
                     EUAM Irakilla olisi oltava hankeyksikkö hankkeiden määrittelyä ja toteuttamista varten. EUAM Irakissa olisi koordinoitava, avustettava ja ohjeistettava tarvittaessa jäsenvaltioiden ja kolmansien valtioiden omalla vastuullaan toteuttamia hankkeita EUAM Irakiin liittyvillä aloilla ja sen tavoitteiden tukemiseksi.
                  
               
                     (6)
                  
                  
                     EUAM Irak toteutetaan tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös (YUTP) 2017/1869 seuraavasti:
            
                        1)
                     
                     
                        Korvataan 2 ja 3 artikla seuraavasti:
                        
                           ”2 artikla
                           
                           Tavoitteet
                           EUAM Irakin strategisina tavoitteina on
                           
                                       1)
                                    
                                    
                                       antaa Irakin viranomaisille strategisen tason neuvontaa ja asiantuntemusta turvallisuusalan uudistukseen liittyvien siviilinäkökohtien johdonmukaista täytäntöönpanoa koskevien edellytysten tunnistamiseksi ja määrittämiseksi Irakin kansallisen turvallisuusstrategian ja siihen liittyvien suunnitelmien puitteissa;
                                    
                                 
                                       2)
                                    
                                    
                                       analysoida, arvioida ja tunnistaa kansallisella, alue- ja maakuntatasolla avautuvia mahdollisuuksia lisätä unionin toimia siviiliturvallisuusalan uudistukseen liittyvien tarpeiden tukemiseksi;
                                    
                                 
                                       3)
                                    
                                    
                                       tarjota tietoa unionin ja jäsenvaltioiden suunnittelu- ja täytäntöönpanotyölle ja helpottaa sitä; ja
                                    
                                 
                                       4)
                                    
                                    
                                       avustaa unionin edustustoa siviiliturvallisuusalan uudistukselle annettavan unionin ja jäsenvaltioiden tuen koordinoinnissa unionin toiminnan johdonmukaisuuden varmistamiseksi.
                                    
                                 
                        
                           3 artikla
                           Tehtävät
                           Edellä 2 artiklassa esitettyjen tavoitteiden saavuttamiseksi EUAM Irak suorittaa tarvittavat tehtävät suunnitteluasiakirjojensa mukaisesti.”
                        
                     
                  
                        2)
                     
                     
                        Korvataan 14 artiklan ensimmäinen kohta seuraavasti:
                        
                           ”1.   EUAM Irakiin liittyviin menoihin tarkoitettu rahoitusohje 16 päivänä lokakuuta 2017 alkavalle ja 17 päivänä lokakuuta 2018 päättyvälle ajalle on 17 300 000 euroa.
                           EUAM Irakiin liittyviin menoihin tarkoitettu rahoitusohje 18 päivänä lokakuuta 2018 alkavalle ja 17 päivänä huhtikuuta 2020 päättyvälle ajalle on 64 800 000 euroa.
                           EUAM Irakiin liittyviin menoihin tarkoitettu rahoitusohje 18 päivänä huhtikuuta 2020 alkavalle ja 30 päivänä huhtikuuta 2022 päättyvälle ajalle on 79 500 000 euroa.
                           Neuvosto päättää rahoitusohjeesta seuraaville jaksoille.”
                        
                     
                  
                        3)
                     
                     
                        Lisätään artikla seuraavasti:
                        
                           ”14 a artikla
                           
                           Hankeyksikkö
                           
                              1.   EUAM Irakilla on hankeyksikkö hankkeiden määrittelyä ja toteuttamista varten. EUAM Irakissa koordinoidaan, avustetaan ja ohjeistetaan tarvittaessa jäsenvaltioiden ja kolmansien valtioiden omalla vastuullaan ja unionin institutionaalinen kehys asianmukaisesti huomioon ottaen toteuttamia hankkeita EUAM Irakiin liittyvillä aloilla ja sen tavoitteiden tukemiseksi.
                           
                           
                              2.   EUAM Irakilla on lupa pyytää saada käyttää jäsenvaltioiden tai kolmansien valtioiden rahoitusosuuksia pannakseen täytäntöön valittuja hankkeita, jotka täydentävät johdonmukaisesti EUAM Irakin muita toimia, jos hanke
                              
                                          a)
                                       
                                       
                                          sisältyy tätä päätöstä koskevaan rahoitusselvitykseen; tai
                                       
                                    
                                          b)
                                       
                                       
                                          on EUAM Irakin toimeksiannon aikana operaation johtajan pyynnöstä sisällytetty rahoitusselvitykseen sitä muuttamalla.
                                       
                                    EUAM Irak tekee näiden valtioiden kanssa sopimuksen, johon sisällytetään etenkin erityismenettelyt kolmansien osapuolien sellaisten valitusten käsittelemiseksi, jotka koskevat EUAM Irakin toimista tai laiminlyönneistä aiheutuneita vahinkoja näiden valtioiden käyttöön antamien varojen käytössä. Osallistuvat valtiot eivät voi missään tapauksessa katsoa unionin tai korkean edustajan olevan vastuussa EUAM Irakin toimista tai laiminlyönneistä näiden valtioiden käyttöön antamien varojen käytössä.
                           
                           
                              3.   Kolmansien valtioiden osallistuminen hankeyksikön rahoittamiseen edellyttää PTK:n antamaa hyväksyntää.”
                           
                        
                     
                  
                        4)
                     
                     
                        Korvataan 17 artiklan toinen virke seuraavasti:
                        ”Sitä sovelletaan 30 päivään huhtikuuta 2022.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 7 päivänä huhtikuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston päätös (YUTP) 2017/1869, annettu 16 päivänä lokakuuta 2017, turvallisuusalan uudistusta tukevasta Euroopan unionin neuvontaoperaatiosta Irakissa (EUAM Irak) (EUVL L 266, 17.10.2017, s. 12).
         
            (2)  Neuvoston päätös (YUTP) 2018/1545, annettu 15 päivänä lokakuuta 2018, turvallisuusalan uudistusta tukevasta Euroopan unionin neuvontaoperaatiosta Irakissa (EUAM Irak) annetun päätöksen (YUTP) 2017/1869 muuttamisesta (EUVL L 259, 16.10.2018, s. 31).